

VLADA REPUBLIKE HRVATSKE

Zagreb, 1. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o darovanju Dubrovačkoj biskupiji – Dioecesis Ragusina nekretnine u k.o. Dubrovnik  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, broj: 150/11, 119/14, 93/16. i 116/18), Vlada Republike Hrvatske je na \_\_. sjednici održanoj \_\_ 2019. godine donijela

**ZAKLJUČAK**

1. Republika Hrvatska, kao vlasnik, iskazuje interes za darovanje Dubrovačkoj biskupiji Dioecesis Ragusina nekretninu označenu kao ZGR 863 kuća površine 151 m² upisana u zk.ul.br. 704 k.o. Dubrovnik u svrhu stavljanja u funkciju na način da bi se u istu nakon rekonstrukcije i obnove smjestile mlade obitelji, s ciljem poticanja obnove i povratka života u Grad Dubrovnik, za procijenjenu tržišnu vrijednost darovane nekretnine umanjit će se obveza Republike Hrvatske prema Katoličkoj Crkvi za oduzetu imovinu koju nije moguće vratiti, a sve sukladno Ugovoru između Svete Stolice i Republike Hrvatske o gospodarskim pitanjima („Narodne novine – Međunarodni ugovori“, br. 18/98).
2. Za provedbu ovog Zaključka zadužuje se Ministarstvo državne imovine.

KLASA:

URBROJ:

2019.

PREDSJEDNIK

mr. sc. Andrej Plenković

OBRAZLOŽENJE

Dubrovačka biskupija – Dioecesis Ragusina podnijela je Ministarstvu državne imovine zahtjev za darovanje nekretnine označenih kao zk.č.br. ZGR 863 kuća površine 151 m² upisana u zk.ul.br. 704, k.o. Dubrovnik u svrhu stavljanja u funkciju i obnove, budući da ista predstavlja stambenu zgradu unutar stare gradske jezgre Grada Dubrovnika, te je ista znatno oštećena još u potresu 1979 godine te prijeti opasnost i od daljnjeg propadanja. Dubrovačka biskupija planira predmetnu nekretninu obnoviti i staviti u funkciju te smjestiti mlade obitelji i to s ciljem poticanja demografske obnove i povratka života u Grad, budući je isto napravila i sa nekretninom u svom vlasništvu, a koja je povezana i na neki način čini cjelinu sa traženom nekretninom u vlasništvu Republike Hrvatske

Predmetne nekretnine darovat će se Dubrovačkoj biskupiji – Dioecesis Ragusina nakon procjene predmetne nekretnine, jer će se procijenjena vrijednost darovane nekretnine umanjiti s osnova obveze Republike Hrvatske prema Katoličkoj Crkvi za oduzetu imovinu koju nije moguće vratiti, a sve sukladno Ugovoru između Svete Stolice i Republike Hrvatske o gospodarskim pitanjima („Narodne novine“, br. 18/98)., te nakon što Ministarstvo kulture da svoje očitovanje vezano za predmetnu nekretninu budući se radi o spomeniku kulture.

Za provedbu ovog Zaključka zadužuje se Ministarstvo državne imovine.